               EUROOPAN KOMISSIO
            Bryssel 14.7.2015
            COM(2015) 336 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotosta (Belgian hakemus – EGF/2015/003 BE/Ford Genk)

               PERUSTELUT

               EHDOTUKSEN TAUSTA

               1.Euroopan globalisaatiorahaston EGR:n rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013
                  1
                (EGR-asetus).

               2.Belgia jätti 24. maaliskuuta 2015 hakemuksen EGF/2015/003 BE/Ford Genk EGR:n rahoitustuen saamiseksi Ford Genkin ja sen yhdentoista Belgiassa sijaitsevan toimittajan ja jatkojalostajan toteuttamien työntekijävähennysten
                  2
                 vuoksi.

               3.Tutkittuaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:ltä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2015/003 BE/Ford Genk

                        Jäsenvaltio

                        Belgia

                        Asianomaiset alueet (NUTS-taso 2)

                        BE22 (Limburg)

                        Hakemuksen jättämispäivä

                        24.3.2015

                        Ilmoitus hakemuksen vastaanottamisesta

                        7.4.2015

                        Lisätietopyyntö

                        7.4.2015

                        Lisätietojen toimittamisen määräaika

                        19.5.2015

                        Arvioinnin päättämisen määräaika

                        11.8.2015

                        Toimintakriteeri

                        EGR-asetuksen 4 artiklan 1 kohdan a alakohta

                        Ensisijainen yritys

                        Ford Genk

                        Asianomaisten yritysten määrä

                        12

                        Toimiala(t)

                        (NACE Rev. 2:n kaksinumerotaso)
                           3

                        Kaksinumerotaso 29 (Moottoriajoneuvojen, perävaunujen ja puoliperävaunujen valmistus)

                        Tytäryhtiöiden, toimittajien ja jatkojalostajien määrä

                        11

                        Viiteajanjakso (neljä kuukautta):

                        1.9.2014 – 31.12.2014

                        Viiteajanjaksona tapahtuneet työntekijävähennykset (a)

                        4 881

                        Työntekijävähennykset ennen viiteajanjaksoa tai sen jälkeen (b)

                        230

                        Vähennettyjen työntekijöiden kokonaismäärä (a + b)

                        5 111

                        Tukeen oikeutettujen edunsaajien kokonaismäärä

                        5 111

                        Kohteena olevien edunsaajien kokonaismäärä

                        4 500

                        Kohteena olevien työelämän ja koulutuksen ulkopuolella olevien nuorten (nk. NEET-nuoret) määrä

                        0

                        Yksilöllisten palvelujen talousarvio euroina

                        10 127 607

                        EGR:n täytäntöönpanon talousarvio
                           4
                         euroina

                        320 000

                        Kokonaistalousarvio euroina

                        10 447 607

                        EGR:n tuki euroina (60 %)

                        6 268 564

               HAKEMUKSEN ARVIOINTI

               Menettely

               4.Belgia jätti 24. maaliskuuta 2015 hakemuksen EGF/2015/003 BE/Ford Genk 12 viikon kuluessa siitä päivästä, jona EGR-asetuksen 4 artiklassa säädetyt toimintakriteerit täyttyivät. Komissio ilmoitti hakemuksen vastaanottamisesta 7. huhtikuuta 2015 eli kahden viikon kuluessa hakemuksen jättämispäivästä ja pyysi Belgialta lisätietoja samana päivänä. Nämä lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 11. elokuuta 2015.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 5 111:tä työntekijää, jotka vähennettiin Ford Genkin ja sen yhdentoista toimittajan ja jatkojalostajan palveluksesta. Ensisijainen yritys toimii NACE Rev. 2:n kaksinumerotasoon 29 (moottoriajoneuvojen, perävaunujen ja puoliperävaunujen valmistus) luokitetulla toimialalla. Ensisijaisen yrityksen toteuttamat työntekijävähennykset sijoittuvat pääasiallisesti NUTS
                  5
                2 -tason alueelle Limburg (BE22).

                        Yritykset ja työntekijävähennysten määrä viiteajanjaksolla

                        FORD

                        3 701

                        ISS Industrial Cleaning nv

                        23

                        BASF

                        16

                        LEAR

                        201

                        BELPLAS

                        89

                        SML

                        284

                        FACIL

                        34

                        SYNCREON

                        234

                        HENKEL

                        17

                        TRANSPORT SERVICE

                        47

                        IAC

                        171

                        ZENDER

                        64

                        Yritysten kokonaismäärä: 12

                        Työntekijävähennysten kokonaismäärä:

                        4 881

                        Niiden itsenäisten ammatinharjoittajien lukumäärä, joiden työskentely on loppunut:

                        0

                        Tukikelpoisten työntekijöiden ja itsenäisten ammatinharjoittajien kokonaismäärä:

                        4 881

               Toimintakriteerit

               6.Belgia jätti hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä neljän kuukauden viiteajanjaksona, mukaan luettuina työntekijät, jotka vähennetään yrityksen toimittajien tai jatkojalostajien palveluksesta, ja/tai itsenäiset ammatinharjoittajat, jotka lopettavat työskentelynsä yrityksen toimittajille tai jatkojalostajille.

               7.Hakemuksen neljän kuukauden viiteajanjakso alkoi 1. syyskuuta 2014 ja päättyi 31. joulukuuta 2014.

               8.Työntekijävähennyksiä tehtiin viiteajanjakson aikana seuraavasti:

               –3 701 työntekijää vähennettiin Ford Genkin palveluksesta;

               –1 180 työntekijää vähennettiin Ford Genkin yhdentoista toimittajan ja jatkojalostajan palveluksesta.

               Työntekijävähennysten ja työskentelyn loppumisen laskeminen

               9.Työntekijävähennykset viiteajanjakson aikana on laskettu seuraavasti:

               –4 858 henkilöä päivästä, jona työnantaja antaa yksilöllisen ilmoituksen työntekijän irtisanomisesta tai työsopimuksen päättämisestä,

               –23 henkilöä päivästä, jona työsopimus päättyy tosiasiallisesti tai jona sen voimassaolo päättyy.

               Tukeen oikeutetut edunsaajat

               10.Edellä tarkoitettujen työntekijöiden lisäksi tukeen oikeutettuja edunsaajia ovat ne 230 työntekijää, jotka vähennettiin ennen neljän kuukauden viiteajanjaksoa tai sen jälkeen. Nämä työntekijät vähennettiin sen jälkeen, kun yleinen ilmoitus suunnitelluista työntekijävähennyksistä oli annettu 22. lokakuuta 2012. Tällä on selkeä syy-yhteys tapahtumaan, joka aiheutti vähennykset viiteajanjakson aikana.

               11.Tukeen oikeutettuja edunsaajia on näin ollen yhteensä 5 111.

               Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys

               12.Osoittaakseen yhteyden työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä Belgia väittää, että Euroopan autoteollisuus on menettänyt merkittävän markkinaosuuden kymmenen viime vuoden aikana. Henkilöautojen tuotanto väheni EU-27:ssä vuosien 2007 ja 2012 välillä 14,6 prosenttia. Samalla ajanjaksolla Kiina yli kaksinkertaisti markkinaosuutensa henkilöautojen tuotannossa.

               13.Tämän suuntauksen taustalla on lähinnä kulutukseen liittyvä maantieteellinen muutos, joka johtuu globalisaatiosta: kysyntä on kasvanut ripeästi Aasian markkinoilla, mutta EU:n valmistajat eivät niinkään pysty hyötymään tästä kehityksestä, sillä ne eivät perinteisesti ole olleet siellä yhtä hyvissä asemissa kuin muualla. Henkilöautojen rekisteröinnit ovat EU:ssa vähentyneet jatkuvasti vuosina 2008–2012, joskin vuonna 2009 tapahtui hienoista kasvua
                  6
               .

               Henkilöautojen valmistus – kansainvälinen vertailu (prosenttiosuus)
                  7

               14.Edellä olevasta kaaviosta ilmenee, että EU:n markkinaosuus henkilöautojen tuotannossa on pienentynyt vuodesta 2000 vuoteen 2012. EU:n markkinaosuus oli 32,2 prosenttia vuonna 2007 ja 23,2 prosenttia vuonna 2012, eli laskua oli 28,2 prosenttia.

               15.Kun tarkastellaan absoluuttisia määriä, EU:n henkilöautojen tuotanto pieneni 14,6 prosenttia vuosina 2007–2012, ja samaan aikaan maailmanlaajuinen tuotanto kasvoi 18,9 prosenttia. Kasvua oli etenkin Kiinassa (143,3 %) sekä Kaakkois-Aasian ja Lähi-idän talouksissa.

               16.Talous- ja rahoituskriisi pahensi Euroopan autoteollisuuden tilannetta, johon ovat vaikuttaneet myös kolmansien maiden asettamat tuontirajoitukset (uudet tuontilisenssivaatimukset esimerkiksi Argentiinassa ja Brasiliassa sekä kohonneet tuontitullit esimerkiksi Venäjällä).

               17.Belgian luvut osoittavat, että Belgian autoteollisuus on kärsinyt kaikista näiden suuntausten vaikutuksista: autojen tuotanto on pienentynyt 596 461 yksiköstä 503 504 yksikköön vuosien 2011 ja 2013 välisenä aikana (eli laskua on 15,58 %). Samaan aikaan Belgian autovienti väheni 16,41 prosenttia.
                  8

               18.NACE Rev. 2:n kaksinumerotasoon 29 (moottoriajoneuvojen, perävaunujen ja puoliperävaunujen valmistus) luokitetulla toimialalla on tähän mennessä jätetty 21 EGR-hakemusta: 11 perustui kauppaan liittyvään globalisaatioon ja 10 maailmanlaajuiseen rahoitus- ja talouskriisiin.

               Työntekijävähennyksiin ja toiminnan lopettamiseen johtaneet tapahtumat

               19.Tapahtuma, joka johti kyseisiin työntekijävähennyksiin, on Genkissä sijaitsevan Fordin tehtaan pysyvä sulkeminen, josta ilmoitettiin 22. lokakuuta 2012. Fordin tuotantolaitoksen sulkeminen johtaa arviolta 8 000 työpaikan menetykseen Limburgin läänissä (välilliset työpaikkojen menetykset mukaan luettuina). Fordin johto perusteli Genkin tehtaan sulkemista yhtiön Euroopan tuotantopisteiden merkittävällä ylikapasiteetilla, joka on noin 20 prosenttia. Ford säilyttää Euroopassa kolme kokoonpanolinjaa ja tuottaa yhtiön Valencian (Espanja) tuotantolaitoksissa vähemmässä määrin Mondeo-, S-MAX- ja Galaxy-malleja.

               20.Fordin Genkin tehtaan sulkeminen tuli yllätyksenä, sillä työnantaja- ja työntekijäpuoli olivat vuonna 2010 neuvotelleet sopimuksen, jossa turvattiin työpaikat vuoteen 2020 (sopimuksen mukaan henkilöstökustannuksia oli määrä pienentää 12 prosenttia). Elokuussa 2012 Fordin johto vahvisti noudattavansa vuoteen 2020 ulottuvaa sopimusta. Tämän vahvistuksen jälkeen tiedotusvälineissä alkoi esiintyä spekulaatioita, ja lokakuussa 2012 Ford ilmoitti Genkin tehtaan sulkemisesta.

               21.Tehtaalta vuonna 2013 irtisanotut työntekijät olivat tuen kohteina ensimmäisessä EGR-hakemuksessa, joka on nyt toteutusvaiheessa. Myös ensimmäinen hakemus perustui globalisaatioon.
                  9
                Nyt käsillä oleva toinen hakemus koskee Fordin Genkin tehtaan työntekijävähennyksiä, joita toteutettiin vuonna 2014, kunnes tehdas lopullisesti suljettiin joulukuussa 2014.

               Työntekijävähennysten odotettu vaikutus paikalliseen, alueelliseen tai kansalliseen talouteen ja työllisyyteen

               22.Ford Genkin sulkemisen alueellisia taloudellisia vaikutuksia analysoitiin tutkimuksessa
                  10
               , jonka toteutti Hasseltin yliopiston yrittäjyyden ja innovoinnin tietokeskus (Knowledge Centre for Entrepreneurship and Innovation, KIZOK). Limburgin läänin talous kärsii tutkimuksen mukaan huomattavaa vahinkoa: työpaikkoja katoaa yhteensä yli 8 000 (välilliset työpaikkojen menetykset mukaan luettuina), työttömyysaste nousee 1,8–2 prosenttiyksiköllä (jopa 29,4 prosentin nousu alueen työttömyysasteeseen eli 6,8 prosentista 8,8 prosenttiin), BKT supistuu 2,6–2,9 prosenttia ja työvoiman tuottavuus laskenee 10,9 prosenttia, sillä autoteollisuus on erittäin tärkeä alueen työvoiman tuottavuuden kannalta. Entisten Fordin työntekijöiden on hyvin vaikeaa työllistyä uudelleen, sillä uusia työpaikkoja on tarjolla varsin vähän ja aluetta leimaa korkea työttömyys.

               Kohteena olevat edunsaajat ja ehdotetut toimet

               Kohteena olevat edunsaajat

               23.Arviolta 4 500 irtisanotun työntekijän odotetaan osallistuvan toimiin. Kyseisten työntekijöiden jaottelu sukupuolen, kansalaisuuden ja ikäryhmän mukaan on seuraava:

                        Luokka

                        Kohteena olevat
                           edunsaajat

                        Sukupuoli:

                        Miehiä:

                        3 956

                        (87,9 %)

                        Naisia:

                        544

                        (12,1 %)

                        Kansalaisuus:

                        EU-kansalaisia:

                        4 474

                        (99,4 %)

                        Muita kuin EU-kansalaisia:

                        26

                        (0,6 %)

                        Ikäryhmä:

                        15–24-vuotiaita:

                        19

                        (0,4 %)

                        25–29-vuotiaita:

                        85

                        (1,9 %)

                        30–54-vuotiaita:

                        3 154

                        (70,1 %)

                        55–64-vuotiaita:

                        1 240

                        (27,6 %)

                        yli 64-vuotiaita:

                        2

                        (0,0 %)

               Ehdotettujen toimien tukikelpoisuus

               24.Vähennetyille työntekijöille tarjottavat yksilölliset palvelut koostuvat seuraavista toimista:

               1)Yksilöllinen työnhakuneuvonta, yksittäisten tapausten hallinnointi ja yleiset tiedotuspalvelut:

               –Internetsivuston avaaminen: Kehitetään internetsivusto, jossa on keskeistä informaatiota siitä, millaista tukea yrityksiä varten perustetut työllistämisyksiköt tarjoavat. Sivusto on arvokas tiedonlähde sekä vähennetyille työntekijöille että potentiaalisille uusille työnantajille.

               –Key Account Manager: Lukuisat potentiaaliset työnantajat (rakennusyhtiöt, pk-yritykset, terveydenhuollon organisaatiot sekä julkiset laitokset) ovat ilmaisseet olevansa kiinnostuneita palkkaamaan joitakin entisiä Fordin työntekijöitä. Asiakasvastaava koordinoi kaikkia näitä aloitteita ”Jobs voor Limburg” -toimenpiteen puitteissa.

               –Social Intervention Advisors (SIA): Sosiaalitoimista vastaava yksikkö antaa ensivaiheen tukea ja apua hallinnollisessa paperityössä ja suorittaa yksilöllisiä haastatteluja kunkin työnhakijan profiilin kartoittamiseksi.

               –Ammatillista koulutusta koskeva tiedotus: Tämä toimenpide sisältää yleisiä tiedotustilaisuuksia, joissa kerrotaan työnsaantimahdollisuuksista, esimerkiksi Belgian rautatieinfrastruktuuria ylläpitävässä Infrabel-yrityksessä. Potentiaaliset työnantajat järjestävät näitä entisille Fordin työntekijöille suunnattuja tiedotustilaisuuksia, joissa kerrotaan, minkä alan taitajia yrityksissä tarvitaan, ja kannustetaan osallistujia hakemaan aktiivisesti työtä kyseisistä yrityksistä.

               –Aktiivinen työsuuntautunut ohjaus: Toimenpiteiden kohteena olevien työnhakijoiden työllistymistä tukeva toimenpide, jossa konsultit ottavat suoraan yhteyttä työnantajiin. Toimenpiteessä järjestetään myös edunsaajien vierailuja yrityksiin.

               –Työpaikkamessut: Työpaikkamessuilla useat potentiaaliset uudet työnantajat tarjoavat irtisanotuille työntekijöille heidän ammattitaitoonsa nähden soveltuvia työpaikkoja. Työpaikkamessut järjestetään yhteistyössä uudelleensijoittumispalveluja tarjoavien yritysten sekä toimialajärjestöjen kanssa.

               –Hakukoulutus: Uudelleensijoittumispalveluja tarjoavat toimistot tarjoavat työnhakuun perehdyttävää kurssimuotoista vakiokoulutusta, jonka tarkoituksena on parantaa edunsaajien asemaa työmarkkinoilla. Erikoistuneet yritykset järjestävät työnhakuun valmentavaa lisäkoulutusta esimerkiksi tietyille kohderyhmille, kuten muille kuin syntyperäisille flaamin puhujille ja iäkkäämmille työnhakijoille.

               –Lisäohjaus ja taitojen tiedostaminen uravalmennuksen yhteydessä: Edunsaajien ammattitaidon perusteellinen tutkiminen uudelleenintegroitumisprosessin eri vaiheissa. Tällainen tutkimus suoritetaan, jotta asiakkaille voidaan tarvittaessa tarjota räätälöidympää apua.

               2)Koulutus ja uudelleenkoulutus

               –Koulutus ja ammattitaidon kehittäminen: Työnhakijoille järjestetään räätälöityjä kursseja monilla eri osa-alueilla, jotka liittyvät palvelusektoriin ja moniin toimialoihin. Kurssit voidaan toteuttaa joko ryhmäopetuksena, jossa kaikilla osallistujilla on yhteinen oppimisväylä, tai avoimena opetuksena, jossa luodaan yksilöllisiä oppimisväyliä. Flanderin työllisyys- ja ammattikoulutusvirasto tarjoaa osan peruskoulutuksesta. Erikoistuneempia kursseja järjestetään joko yhteistyössä alakohtaisten koulutusrahastojen ja Syntran koulutuskeskuksen (Limburg) kanssa tai ne ulkoistetaan muille koulutuksen tarjoajille. Tähän toimenpiteeseen kuuluu myös lyhyt- ja pitkäaikaisia harjoittelujaksoja joko erillisenä työllistämistoimenpiteenä tai osana koulutusväylää. Suoritetun koulutuksen päätteeksi on mahdollista saada Flanderin työvoimatoimiston tunnustama todistus tai virallisesti hyväksytty todistus.

               –Entisen työnantajan järjestämä koulutus: Ford tarjoaa tietylle määrälle entisiä työntekijöitä useita kursseja vuoden 2015 alkupuoliskolla. Kurssit ovat luonteeltaan lähinnä teknisiä.

               –Työllistyminen yksilöllisen ammatillisen koulutuksen (IBO) avulla: Toimenpiteessä on kyse työssäoppimisesta, jossa koulutus tapahtuu todellisessa työympäristössä ja joka tuo työnhakijat lähemmäksi työmarkkinoita. Osallistuvat yritykset ovat koulutuksen jälkeen velvolliset tarjoamaan työnhakijalle määräaikaista tai toistaiseksi voimassa olevaa työsopimusta, joka on kestoltaan vähintään yhtä pitkä kuin koulutus.

               3)Avustukset ja kannustimet

               –Työnantajalle maksettava työllistämislisä: Genkin alueen yritykset, jotka ottavat töihin toimenpiteiden kohteena olevan edunsaajan, voivat 1. tammikuuta 2015 lähtien saada työllistämislisää. Työllistämislisä on työnhakijan etuuksista riippuen joko 2 000 euroa tai 3 000 euroa kokopäivätyöstä. Työsopimus voi olla toistaiseksi voimassa oleva tai määräaikainen, mutta 18 kuukauden aikana on täytettävä vähintään 12 kuukauden mittainen työskentelykausi. Lisäksi sovelletaan seuraavia edellytyksiä: työsuhde ei voi alkaa ennen 1. tammikuuta 2015, yritys voi hakea työllistämislisää ainoastaan kerran, ja kyseinen lisä voidaan myöntää ainoastaan kerran kutakin vähennettyä työntekijää kohden. Tämän toimenpiteen piiriin kuuluva työnantaja ei voi täytäntöönpanokaudella saada muista lähteistä maksettua työllistämislisää henkilöille, jotka muodostavat tämän ehdotuksen kohderyhmän.

               25.Tässä kuvatut toimet ovat aktiivisia työmarkkinatoimenpiteitä, jotka kuuluvat EGR-asetuksen 7 artiklassa esitettyihin tukikelpoisiin toimiin. Toimet eivät korvaa passiivisia sosiaalisen suojelun toimenpiteitä.

               26.Belgia on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Belgian viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               27.Arvioidut kokonaiskustannukset ovat 10 447 607 euroa, johon sisältyy yksilöllisten palvelujen kustannuksia 10 127 607 euroa ja valmistelu-, hallinnointi-, tiedotus- ja mainonta-, valvonta- ja raportointitoimien kustannuksia 320 000 euroa.

               28.EGR:ltä haettu rahoitusosuus on yhteensä 6 268 564 euroa (60 % kokonaiskustannuksista).

                        Toimet

                        Arvioitu osallistujamäärä

                        Arvioidut kustannukset osallistujaa kohti
                        (euroa)
                           11

                        Arvioidut kokonaiskustannukset

                        (euroa)

                        Yksilölliset palvelut (EGR-asetuksen 7 artiklan 1 kohdan a ja c alakohta)

                        Internetsivuston avaaminen

                        4 500

                        10 000

                        Key Account Manager

                        4 500

                        7

                        30 000

                        Social Intervention Advisor (SIA)

                        4 500

                        111

                        500 000

                        Ammatillista koulutusta koskeva tiedotus

                        4 500

                        20 000

                        Aktiivinen työsuuntautunut ohjaus

                        1 000

                        870

                        870 000

                        Työpaikkamessut

                        4 500

                        30 000

                        Hakukoulutus

                        1 600

                        251

                        401 600

                        Lisäohjaus ja taitojen tiedostaminen uravalmennuksen yhteydessä

                        1 000

                        128

                        128 000

                        VDAB-keskuksen omat koulutuskurssit

                        1 000

                        2 510

                        2 510 000

                        Tarjouskilpailuun perustuva ulkopuolisten järjestämä koulutus

                        400

                        5 020

                        2 008 000

                        Kurssit, jotka järjestetään yhteistyössä alakohtaisten koulutusrahastojen (FTML, LIMOB, LIMTEC) kanssa

                        422

                        2 287

                        965 324

                        Yhteistyössä Syntran kanssa järjestettävät kurssit

                        200

                        4 500

                        900 000

                        Työharjoittelu

                        1 200

                        617

                        739 800

                        Fordin järjestämä koulutus

                        168

                        967

                        162 383

                        Työllistyminen yksilöllisen ammatillisen koulutuksen (IBO) avulla

                        750

                        470

                        352 500

                        Välisumma (a):

                        Prosenttiosuus yksilöllisten palvelujen paketista

                        –

                        9 627 607

                        (95,06 %)

                        Avustukset ja kannustimet (EGR-asetuksen 7 artiklan 1 kohdan b alakohta)

                        Työnantajalle maksettava työllistämislisä

                        200

                        2 500

                        500 000

                        Välisumma (b):

                        Prosenttiosuus yksilöllisten palvelujen paketista

                        –

                        500 000

                        (4,94 %)

                         EGR-asetuksen 7 artiklan 4 kohdan mukaiset toimet

                        1. Valmistelutoimet

                        –

                        0

                        2. Hallinnointi

                        –

                        100 000

                        3. Tiedotus ja mainonta

                        –

                        20 000

                        4. Valvonta ja raportointi

                        –

                        100 000

                        5. Muut

                        100 000

                        Välisumma (c):

                        Prosenttiosuus kokonaiskustannuksista:

                        –

                        320 000

                        (3,06 %)

                        Kustannukset yhteensä (a + b + c):

                        –

                        10 447 607

                        EGR:n rahoitusosuus (60 prosenttia kokonaiskustannuksista)

                        –

                        6 268 564

               29.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Belgia on vahvistanut näiden toimien edellytyksenä olevan, että toimenpiteiden kohteena olevat edunsaajat osallistuvat aktiivisesti työnhaku- tai koulutustoimiin.

               Menojen tukikelpoisuuskausi

               30.Belgia aloitti yksilöllisten palvelujen tarjoamisen kohteena oleville edunsaajille 1. tammikuuta 2014. Edellä 24 kohdassa tarkoitettujen toimien menoihin voidaan näin ollen myöntää EGR:n rahoitustukea 1. tammikuuta 2014 ja 24. maaliskuuta 2017 väliseltä ajalta.

               31.Belgialle on aiheutunut hallinnollisia kuluja EGR:n täytäntöönpanosta 1. syyskuuta 2014 lähtien. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 1. syyskuuta 2014 ja 24. syyskuuta 2017 väliseltä ajalta.

               Täydentävyys suhteessa kansallisin tai unionin varoin rahoitettuihin toimiin

               Kansallisen ennakko- tai osarahoituksen lähteenä on useita tähän hakemukseen liittyviä osapuolia:

               Flanderin työllisyys- ja ammattikoulutusvirasto (VDAB),

               kansallinen työvoimatoimisto (RVA),

               Limburgin lääninhallitus,

               Genkin kaupunki,

               Limburgin metalliteollisuuden työllisyys- ja koulutusrahasto (FTML),

               Limburgin metalliteollisuuden työntekijöiden koulutusinstituutti (LIMOB),

               Syntran koulutuskeskus,

               Ford.

               32.Belgia on vahvistanut, että EGR:n rahoitustukea saaviin edellä kuvattuihin toimiin ei saada tukea muista unionin rahoitusvälineistä.

               Menettelyt, joita noudatetaan kohteena olevien edunsaajien tai heidän edustajiensa tai työmarkkinaosapuolten sekä paikallis- ja aluehallinnon viranomaisten kuulemiseksi

               33.Belgia on ilmoittanut, että yksilöllisten palvelujen koordinoidun paketin laadinnassa on kuultu kohteena olevia edunsaajia ja heidän edustajiaan, työmarkkinaosapuolia, paikallisia, alueellisia ja kansallisia työllisyysviranomaisia, koulutuslaitoksia sekä yritystä.

               Hallinnointi- ja valvontajärjestelmät

               34.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Belgia on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahaston hallinnointi ja valvonta Flanderissa.

               Asianomaisen jäsenvaltion sitoumukset

               35.Belgia on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

               –Suunnitellut toimet täydentävät rakennerahastojen rahoittamia toimia.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               36.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013
                  12
                12 artiklassa säädetään.

               37.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 6 268 564 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               38.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  13
                13 kohdan mukaisesti yhdessä ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               39.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 6 268 564 euroa.

               40.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan globalisaatiorahaston varojen käyttöönotosta
                  (Belgian hakemus – EGF/2015/003 BE/Ford Genk)

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  14
                ja erityisesti sen 15 artiklan 4 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  15
                ja erityisesti sen 13 kohdan,

               ottavat huomioon Euroopan komission ehdotuksen,

               sekä katsovat seuraavaa:

               (1)Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja heidän auttamisekseen integroitumisessa uudelleen työmarkkinoille.

               (2)EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013
                  16
                12 artiklassa säädetään.

               (3)Belgia jätti 24 päivänä maaliskuuta 2015 hakemuksen EGF/2015/003 BE/Ford Genk EGR:n rahoitustuen saamiseksi Ford Genkin ja sen yhdentoista toimittajan ja jatkojalostajan toteuttamien työntekijävähennysten ja työskentelyn lopettamisen, jäljempänä ’työntekijävähennykset’, vuoksi. Sitä on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on kyseisen asetuksen 13 artiklassa säädettyjen EGR:n rahoitustuen vahvistamista koskevien vaatimusten mukainen

               (4)Tämän vuoksi EGR:stä olisi otettava käyttöön 6 268 564 euroa rahoitustuen antamiseksi Belgian hakemuksen perusteella.

               (5)Jotta EGR-rahaston varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan Euroopan globalisaatiorahastosta käyttöön 6 268 564 euroa maksusitoumusmäärärahoina ja maksumäärärahoina osana varainhoitovuotta 2015 koskevaa Euroopan unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan ... [the date of its adoption]
                  17*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)
                  EUVL L 347, 20.12.2013, s. 855.

                     (2)
                  EGR-asetuksen 3 artiklan mukaisessa merkityksessä.

                     (3)
                  EUVL L 393, 30.12.2006, s. 1.

                     (4)
                  Asetuksen (EU) N:o 1309/2013 7 artiklan 4 kohdan mukaisesti.

                     (5)
                  Komission asetus (EU) N:o 1046/2012, annettu 8 päivänä marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).

                     (6)
                  Euroopan autonvalmistajien yhdistyksen puolivuotisraportti 2013.

                     (7)
                  ECEA, The automobile Industry Pocket Guide 2013.

                     (8)
                  FEBIAC (la Fédération Belge de l'Automobile et du Cycle): http://www.febiac.be/public/statistics.aspx?lang=FR

                     (9)
                  COM(2014) 532 final.

                     (10)
                  Universiteit Hasselt, Kenniscentrum voor Ondernemerschap en Innovatie (Prof. Dr. Ludo Peeters and Prof. Dr. Mark Vancauteren): Studie van de Economische Impact van de Sluiting van Ford Genk, marraskuu 2012.

                     (11)
                  Arviot perustuvat osallistujamäärään ja kokonaiskustannuksiin.

                     (12)
                  EUVL L 347, 20.12.2013, s. 884.

                     (13)
                  EUVL C 373, 20.12.2013, s. 1.

                     (14)
                  EUVL L 347, 20.12.2013, s. 855.

                     (15)
                  EUVL C 373, 20.12.2013, s. 1.

                     (16)
                  Neuvoston asetus (EU, Euratom) N:o 1311/2013 vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

                     (17)

                     *
                           Parlamentti lisää päivämäärän ennen kuin päätös julkaistaan EUVL:ssä.


               EUROOPAN KOMISSIO
            Bryssel 27.5.2015
            COM(2015) 238 final
            Ehdotus
            EUROOPAN PARLAMENTIN JA NEUVOSTON PÄÄTÖS
            joustovälineen varojen käyttöönotosta Italian ja Kreikan hyväksi kansainvälisen suojelun alalla toteutettavia väliaikaisia toimenpiteitä varten

               PERUSTELUT

               Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetussa neuvoston asetuksessa (EU, EURATOM) N:o 1311/2013
                  1
                säädetään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa.

               Tarkasteltuaan kaikkia mahdollisuuksia määrärahojen uudelleen kohdentamiseen ja käytettyään kohdentamattoman liikkumavaran meno-otsakkeen Turvallisuus ja kansalaisuus (otsake 3) sisällä komissio esittää neuvoston asetuksen N:o 1311/2013 11 artiklan ja talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  2
                12 kohdan mukaisesti joustovälineen ottamista käyttöön. Joustovälineen käyttöönotto koskee otsakkeen 3 enimmäismäärän ylittämistä 123 966 698 eurolla, ja se on tarkoitettu täydentämään Euroopan unionin varainhoitovuoden 2016 yleiseen talousarvioon otettua turvapaikka-asioiden alalla toteutettavien väliaikaisten toimenpiteiden rahoitusta. Toimenpiteillä pyritään vähentämään Italian ja Kreikan turvapaikka- ja maahanmuuttojärjestelmiin kohdistuvaa välitöntä ja poikkeuksellista painetta, ja niiden aiheuttamiksi kokonaiskustannuksiksi arvioitu 150 000 000 euroa budjetoidaan vuodeksi 2016.

               Ehdotettua joustovälineen käyttöönottoa vuonna 2016 vastaavien maksumäärärahojen odotetaan tulevan käytetyiksi kokonaan vuonna 2017, ja ne otetaan vuoden 2017 talousarvioesitykseen.

               Komissio muistuttaa siitä, että päätös on julkaistava Euroopan unionin virallisessa lehdessä viimeistään Euroopan unionin varainhoitovuoden 2016 yleisen talousarvion julkaisemisen yhteydessä.

               Ehdotus

               EUROOPAN PARLAMENTIN JA NEUVOSTON PÄÄTÖS

               joustovälineen varojen käyttöönotosta Italian ja Kreikan hyväksi kansainvälisen suojelun alalla toteutettavia väliaikaisia toimenpiteitä varten

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  3
                ja erityisesti sen 12 kohdan,

               ottavat huomioon Euroopan komission ehdotuksen,

               sekä katsovat seuraavaa:

               (1)Vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen N:o 1311/2013
                  4
                11 artiklalla perustettiin joustoväline, jossa on käytettävissä vuosittain enintään 471 miljoonaa euroa (vuoden 2011 hintoina).

               (2)Tarkasteltuaan kaikkia mahdollisuuksia määrärahojen uudelleen kohdentamiseen meno-otsakkeen Turvallisuus ja kansalaisuus (otsake 3) enimmäismäärän sisällä ja käytettyään kohdentamattoman liikkumavaran komissio esittää, että joustovälineestä otetaan käyttöön 123 966 698 euroa yli otsakkeen 3 enimmäismäärän, jotta voidaan täydentää Euroopan unionin varainhoitovuoden 2016 yleiseen talousarvioon otettua turvapaikka-asioiden alalla toteutettavien väliaikaisten toimenpiteiden rahoitusta Italian ja Kreikan turvapaikka- ja maahanmuuttojärjestelmiin kohdistuvan välittömän ja poikkeuksellisen paineen vähentämiseksi. Näiden toimenpiteiden kokonaiskustannukset ovat vuonna 2016 arviolta 150 000 000 euroa.

               (3)Ehdotettua joustovälineen käyttöönottoa vuonna 2016 vastaavien maksumäärärahojen odotetaan tulevan käytetyiksi kokonaan vuonna 2017, ja ne otetaan vuoden 2017 talousarvioesitykseen,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan joustovälineestä 123 966 698 euroa otsakkeen Turvallisuus ja kansalaisuus (otsake 3) enimmäismäärän ylittävinä maksusitoumusmäärärahoina Euroopan unionin varainhoitovuoden 2016 yleiseen talousarvioon.

               Määrä käytetään täydentämään väliaikaisten toimenpiteiden rahoitusta turvapaikka-asioiden alalla Italian ja Kreikan turvapaikka- ja maahanmuuttojärjestelmiin kohdistuvan välittömän ja poikkeuksellisen paineen vähentämiseksi.

               Ehdotettua joustovälineen varojen käyttöönottoa vuonna 2016 vastaavien maksumäärärahojen odotetaan tulevan käytetyiksi kokonaan vuonna 2017, ja ne otetaan vuoden 2017 talousarvioesitykseen.

               2 artikla

               Tämä päätös julkaistaan Euroopan unionin virallisessa lehdessä.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)
                  EUVL L 347, 20.12.2013, s. 884.

                     (2)
                  EUVL C 373, 20.12.2013, s. 1.

                     (3)
                  EUVL C 373, 20.12.2013, s. 1.

                     (4)
                  EUVL L 347, 20.12.2013, s. 884.


Tärkeä oikeudellinen huomautus

|

52007PC0559

Ehdotus: Euroopan parlamentin ja neuvoston päätös tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta 2-(2-metoksietoksi)etanolin, 2-(2-butoksietoksi)etanolin, metyleenidifenyylidi-isosyanaatin, sykloheksaanin ja ammoniumnitraatin osalta (neuvoston direktiivin 76/769/ETY muuttaminen) {SEK(2007) 1237} {SEK(2007) 1238}  /* KOM/2007/0559 lopull. - COD 2007/0200 */

		FIBryssel 2.10.2007KOM(2007) 559 lopullinen2007/0200 (COD)Ehdotus:EUROOPAN PARLAMENTIN JA NEUVOSTON PÄÄTÖStiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta 2-(2-metoksietoksi)etanolin, 2-(2-butoksietoksi)etanolin, metyleenidifenyylidi-isosyanaatin, sykloheksaanin ja ammoniumnitraatin osalta(Neuvoston direktiivin 76/769/ETY muuttaminen)(komission esittämä){SEK(2007) 1237}{SEK(2007) 1238}PERUSTELUT1. EHDOTUKSEN TAUSTATiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27. heinäkuuta 1976 annetussa neuvoston direktiivissä 76/769/ETY vahvistetaan koko Euroopan unionin laajuiset puitteet yhdenmukaisille säännöille tiettyjen vaarallisten aineiden ja valmisteiden markkinoille saattamisen ja käytön osalta.Direktiiviä 76/769/ETY käytetään niiden riskien hallintaan, joita vaarallisista aineista aiheutuu ihmisten terveydelle ja ympäristölle. Direktiivin 76/769/ETY liitteessä I olevia vaarallisia aineita ja valmisteita voidaan saattaa markkinoille ja käyttää vain tietyin edellytyksin.Ehdotuksen mukaan seuraaviin viiteen aineeseen liittyviä riskejä hallittaisiin siten, että ne luetellaan direktiivin 76/769/ETY liitteessä I:– 2-(2-metoksietoksi)etanoli (DEGME)– 2-(2-butoksietoksi)etanoli (DEGBE)– metyleenidifenyylidi-isosyanaatti (MDI)– sykloheksaani– ammoniumnitraatti (AN).Olemassa olevien aineiden vaarojen arvioinnista ja valvonnasta 23. maaliskuuta 1993 annetun asetuksen (ETY) N:o 793/93 puitteissa on suoritettu riskinarvioinnit DEGME:n, DEGBE:n, MDI:n ja sykloheksaanin osalta. Riskinarvioinnissa tunnistettiin terveysriskejä, joita kuluttajille aiheutuu näitä neljää ainetta sisältävien valmisteiden käytön yhteydessä. Asetuksen (ETY) N:o 793/93 puitteissa annetuissa komission suosituksissa 1999/721/EY [1] ja 2007/xxx/EY [2] suositeltiin neuvoston direktiivin 76/769/ETY mukaisten, näiden aineiden markkinoille saattamista ja käyttöä koskevien yhteisön tason rajoitusten soveltamista tarkoituksenmukaisimpana keinona kuluttajille aiheutuvien riskien rajoittamiseksi.Ammoniumnitraatti on aine, joka voi toimia hapettimena, ja riski, jota sen osalta on käsiteltävä johtuu sen taipumuksesta räjähtää, kun sitä sekoitetaan joidenkin muiden aineiden kanssa. Ammoniumnitraattia käytetään EU:n alueella yleisesti lannoitusaineena, ja ammoniumnitraattilannoitteiden olisi täytettävä tietyt turvallisuutta koskevat vähimmäisvaatimukset ennen niiden markkinoille saattamista.1.1. Kemiallisten aineiden esittely (kemiallinen koostumus ja käyttö)1.1.1. 2-(2-metoksietoksi)etanoli (DEGME)2-(2-metoksietoksi)etanoli (DEGME) kuuluu glykolieetterien ryhmään. Glykolieettereitä käytetään lähinnä apuliuottimina hyvin monissa erilaisissa sovelluksissa. Tämän aineen CAS-numero on 111-77-3, ja sen EINECS-numero on 203-906-6.DEGME:ä käytetään pääosin lentopetrolin jäänestoaineena. DEGME:ä käytetään lisäksi kemiallisena välituotteena, peruskemikaalina (prosessiteollisuuden liuotteena) sekä liuottimena maaleissa ja lakoissa, maalinpoistoaineissa, puhdistusaineissa, itsestään kiillottavissa emulsioissa, lattian tiivistysaineissa, tuulilasinpesunesteissä, ihonpuhdistusaineissa (saippuassa) ja ihonhoitotuotteissa. [3]1.1.2. 2-(2-butoksietoksi)etanoli (DEGBE)2-(2-butoksietoksi)etanoli (DEGBE) kuuluu glykolieetterien ryhmään. Glykolieettereitä käytetään lähinnä apuliuottimina hyvin monissa erilaisissa sovelluksissa. Tämän aineen CAS-numero on 112-34-5, ja sen EINECS-numero on 203-961-6.DEGBE:ä käytetään maaleissa, väriaineissa, painoväreissä, liuottimissa ja puhdistusaineissa. Tämän aineen pääasiallisena tehtävänä on liuottaa seosten erilaisia aineosia sekä vesipitoisissa järjestelmissä että muissa kuin vesipitoisissa järjestelmissä. [4]1.1.3. Metyleenidifenyylidi-isosyanaatti (MDI)Metyleenidifenyylidi-isosyanaatilla (MDI) tarkoitetaan isomeerisiä yhdisteitä, joiden kemiallinen kaava on C15H10N2O2. EINECS-numeron 247-714-0 ja CAS-numeron 26447-40-5 avulla määritelty materiaali kattaa kaikki isomeeriset sekoitukset ja lisäksi kaikki erityisisomeerit, vaikka niillä olisikin oma CAS- tai EINECS-numero.MDI:tä käytetään pääosin maailmanlaajuisesti käytössä olevan jäykän polyuretaanivaahdon teollisessa valmistuksessa. MDI:tä käytetään myös monilla muilla aloilla: maalit ja pinnoitteet, liimat, tiivistysaineet (vedenpitävät tiivistysaineet mukaan luettuina), elastomeerit ja jalkineet. Lisäksi sitä käytetään lastulevyn (puuaineksen sitouttamisessa) ja valimoteollisuuden valusydänten valmistuksessa. [5]1.1.4. SykloheksaaniSykloheksaani on syklinen alkaani, jonka kemiallinen kaava on C6H12. Sen CAS-numero on 110-82-7, ja sen EINECS-numero on 203-806-2.Sitä käytetään pääasiallisesti liimojen liuottimena (sykloheksaania yhdistetään muihin liuottimiin). Kyseessä ovat lähinnä neopreeni- (polykloropreeni-) pohjaiset liimat, joita käytetään nahkateollisuudessa (kengät), rakennusteollisuudessa (lattianpäällysteet) ja autotarviketeollisuudessa. Sykloheksaanipohjaisia liimatuotteita käyttävät lähinnä ammattilaiset, mutta myös tavalliset kuluttajat kotitalouksissa. Lisäksi niitä käytetään tee-se-itse-tuotteissa. [6]1.1.5. Ammoniumnitraatti (AN)Ammoniumnitraatin kemiallinen kaava on NH4NO3, sen CAS-numero on 6484-52-2, ja sen EINECS-numero on 229-347-8. Vaikka ammoniumnitraattia ei ole virallisesti luokiteltu hapettavaksi aineeksi, sillä voi joissakin tietyissä olosuhteissa olla voimakkaita hapettavia ominaisuuksia.Ammoniumnitraattia käytetään EU:ssa yleisesti lannoitusaineena, mutta se on myös kaupallisen räjähdysaineen ANFO:n (ammoniitti) pääasiallinen ainesosa. Ammoniumnitraattia käytetään lannoitusaineissa sekä pelkästään että sekoitettuna muihin ravintoaineisiin. Lannoitusaineteollisuuden käyttämässä terminologiassa näihin kahteen luokkaan viitataan yksi- ja moniravinteisina lannoitteina, mutta kemikaalilainsäädännössä käytettävät vastaavat termit ovat aineet ja valmisteet. Lannoiteaineet, jotka sisältävät yli 28 prosenttia typpeä, tunnetaan runsastyppisinä ammoniumnitraattilannoitteina.1.2. Riskinarviointi- ja riskinhallintatoimet1.2.1. 2-(2-metoksietoksi)etanoli (DEGME)Alankomaat suoritti neuvoston asetuksen (ETY) N:o 793/93 mukaisen riskinarvioinnin, jonka päätelmissä todettiin, että oli tarpeen rajoittaa ihmisten terveydelle (työntekijöille ja kuluttajille) aiheutuvia riskejä. Kuluttajien terveydelle saattoi aiheutua riski silloin, kun DEGME:ä käytettiin maaleissa tai maalinpoistoaineissa.Riskinarviointikertomus jätettiin myrkyllisyyttä, ekomyrkyllisyyttä ja ympäristöä käsittelevän tiedekomitean käsiteltäväksi. Tiedekomitea antoi lausuntonsa [7] kuudennessa täysistunnossaan 27. marraskuuta 1998. Se piti riskinarviointikertomusta hyvin laadittuna, lukuun ottamatta työperäisen altistuksen terveysriskejä koskevista viitearvoista (Health Based Occupational Reference Values) esitettyä yleistä kommenttia, jota se ei täysin tukenut.Komission suositukseen 1999/721/EY [8] sisältyi kuluttajille aiheutuvien riskien rajoittamista koskeva toimintasuunnitelma, jonka tarkoituksena oli ehkäistä ihoaltistus maaleihin ja maalinpoistoaineisiin sisältyvälle DEGME:lle. Työntekijöiden osalta katsottiin, että neuvoston direktiivin 98/24/EY [9] mukaisesti voimassa oleva lainsäädäntö takasi riittävän suojelun DEGME:en liittyviltä riskeiltä.Maaleja, painovärejä ja taidevärejä tuottavan teollisuuden eurooppalaisen neuvoston (CEPE:n) vuonna 2000 suorittaman mielipidekyselyn mukaan DEGME:ä käytetään suurelle yleisölle myytävissä maaleissa vain häviävän pieniä määriä. CEPE oli suositellut, että sen jäsenyritykset korvaisivat DEGME:n muilla aineilla kaikissa kuluttajille tarkoitetuissa maaleissa ja että ne eivät enää tahallaan käyttäisi DEGME:ä kuluttajille tarkoitetuissa maaleissa.Joulukuussa 2006 komissio otti yhteyttä eurooppalaisiin maalinpoistoaineiden valmistajiin, jotka vahvistivat, etteivät ne enää myy DEGME:ä kuluttajien käyttöön.1.2.2. 2-(2-butoksietoksi)etanoli (DEGBE)Alankomaat suoritti neuvoston asetuksen (ETY) N:o 793/93 mukaisen riskinarvioinnin, jonka päätelmissä todettiin, että oli tarpeen rajoittaa ihmisten terveydelle (työntekijöille ja kuluttajille) aiheutuvia riskejä. Päätelmät, jotka koskivat tarvetta rajoittaa kuluttajille aiheutuvia riskejä, perustuivat riskeihin, jotka liittyivät DEGBE:n käyttöön ruiskumaalauksessa.Riskinarviointikertomus jätettiin myrkyllisyyttä, ekomyrkyllisyyttä ja ympäristöä käsittelevän tiedekomitean käsiteltäväksi. Tiedekomitea antoi lausuntonsa [10] kuudennessa täysistunnossaan 27. marraskuuta 1998. Se piti riskinarviointikertomusta hyvin laadittuna, lukuun ottamatta työperäisen altistuksen terveysriskejä koskevista viitearvoista (Health Based Occupational Reference Values) esitettyjä yleisiä kommentteja, joita se ei täysin tukenut.Komission suosituksessa 1999/721/EY [11] määriteltiin riskien rajoittamista koskeva toimintasuunnitelma DEGBE:ä varten. Toimintasuunnitelmassa suositeltiin, ettei kuluttajien käyttöön asetettaisi ruiskumaalaukseen tarkoitettuja, DEGBE:ä sisältäviä maaleja. Lisäksi markkinoille saatettaviin, DEGBE:ä sisältäviin, suurelle yleisölle tarkoitettuihin maaleihin olisi selkeästi merkittävä, ettei niitä saa ruiskuttaa. Työntekijöiden osalta katsottiin, että 7 huhtikuuta 1998 annetun neuvoston direktiivin 98/24/EY mukaisesti voimassa oleva lainsäädäntö takasi riittävän suojelun DEGBE:en liittyviltä riskeiltä.Komissio suoritti lokakuussa 2001 tutkimuksen, jonka aiheena olivat DEGBE:n markkinoille asettamista ja käyttöä koskeviin yhteisön laajuisiin rajoituksiin liittyvät edut ja haitat. Tutkimuksessa tarkasteltiin mahdollisiin rajoituksiin liittyviä (taloudellisia tai muita) etuja ja haittoja, korvaavien kemikaalien soveltuvuutta ja niitä vaikutuksia, joita rajoituksista aiheutuisi pienille ja keskisuurille yrityksille. Tutkimuksen aikana tarkasteltiin sellaisia erilaisia riskien vähentämiseen liittyviä keinoja, joita voitaisiin soveltaa, kuten DEGBE:ä sisältävien ruiskumaalausvalmisteiden kieltoa tai merkintää koskevia lisävaatimuksia. Raja-arvon asettamista maalien sisältämälle suurimmalle sallitulle DEGBE-pitoisuudelle pidettiin soveltuvana toimena niiden riskien poistamiseksi, joita kuluttajille aiheutuu ruiskumaalauksen yhteydessä.Hapetettujen liuotteiden tuottajien järjestö (OSPA) toimitti uusia DEGBE:n myrkyllisyyteen ja sille altistumiseen liittyviä tietoja [12] helmikuussa 2007 keskusteltuaan direktiivin 76/769/ETY täytäntöönpanosta vastaavien toimivaltaisten viranomaisten työryhmän (komission rajoitustyöryhmän) kanssa. Alankomaat, joka toimi EU:n riskinarvioinnista vastaavana esittelijänä, arvioi nämä tiedot. Näiden juomavesitutkimukseen pohjautuvien tietojen perusteella arvioitiin, että suoritetussa inhalaatiokokeessa todetut vaikutukset keuhkoihin olivat luonteeltaan enemmän paikallisia ja akuutteja kuin systeemisiä. Lisäksi sisäänhengitettävää osuutta ja aerosolien pisaroiden kokojakaumaa koskevien varovaisten olettamusten perusteella pääteltiin, että ruiskumaalien DEGBE-pitoisuuden turvallinen raja-arvo on 3 prosenttia. Vastaava arvio suoritettiin myös muiden DEGBE:ä sisältävien maalien osalta. Siveltimellä tai telalla maalatuista pinnoista lähtevä höyryn DEGBE-pitoisuudella ei ollut toksikologista merkitystä. Näin ollen todettiin, ettei siveltimellä tai telalla maalaamiseen liity riskejä.1.2.3. Metyleenidifenyylidi-isosyanaatti (MDI)Belgia suoritti neuvoston asetuksen (ETY) N:o 793/93 mukaisen riskinarvioinnin, jonka päätelmissä todettiin, että oli tarpeen rajoittaa ihmisten terveydelle (työntekijöille ja kuluttajille) aiheutuvia riskejä.Riskinarviointikertomus jätettiin myrkyllisyyttä, ekomyrkyllisyyttä ja ympäristöä käsittelevän tiedekomitean käsiteltäväksi. Tiedekomitea antoi lausuntonsa [13] 41. täysistunnossaan 8. tammikuuta 2004. Se vahvisti riskinarvioinnin päätelmät.ECOLAS laati marraskuussa 2004 MDI:tä koskevan, ihmisten terveydelle aiheutuvien riskien vähentämiseen tähtäävän toimintasuunnitelman esittelijänä toimivan Belgian puolesta. Tutkimuksen päätelmissä suositeltiin henkilönsuojainten käyttöä ja riittäviä ohjeita suurelle yleisölle myytäviin MDI:tä sisältäviin valmisteisiin.BIPRO suoritti kesäkuussa 2006 esittelijänä toimivan Belgian puolesta tutkimuksen, jonka aiheena olivat MDI:n markkinoille saattamista ja käyttöä koskeviin mahdollisiin rajoituksiin liittyvät edut ja haitat. Tämän tutkimuksen päätelmissä suositeltiin, että suurelle yleisölle myytävien, MDI:tä sisältävien valmisteiden markkinoille saattaminen ja käyttö rajattaisiin niihin valmisteisiin, jotka myydään asianmukaisten henkilönsuojainten kanssa ja joissa on mukana valmisteen käsittelyä ja käyttöä koskevat lisäohjeet.Komission suosituksessa 2007/xxx/EY [14] määritellään toimintasuunnitelma MDI:stä aiheutuvien riskien rajoittamiseksi. Tämän toimintasuunnitelman mukaan on tarpeen ottaa käyttöön markkinoinoille saattamista ja käyttöä koskevia rajoituksia, jotka liittyvät MDI:n käyttöön kulutustavaroissa. Työntekijöiden osalta toimintasuunnitelmassa suositellaan neuvoston direktiivin 98/24/EY mukaisesti yhteisön laajuisen työperäisen altistuksen raja-arvon laatimista MDI:tä varten.1.2.4. SykloheksaaniRanska suoritti neuvoston asetuksen (ETY) N:o 793/93 mukaisen riskinarvioinnin, jonka päätelmissä todettiin, että oli tarpeen rajoittaa ihmisten terveydelle (työntekijöille ja kuluttajille) aiheutuvia riskejä, jotka johtuvat sykloheksaania sisältävien liimojen käytöstä seuraavasta altistuksesta. Liimat ovat laajakäyttöisin sykloheksaania sisältävä kulutustavara, ja arvioinnissa keskityttiin erityisesti kokolattiamaton asentamisen tarkasteluun, sillä sen oletettiin eniten altistavan sykloheksaanille.Riskinarviointikertomus jätettiin myrkyllisyyttä, ekomyrkyllisyyttä ja ympäristöä käsittelevän tiedekomitean käsiteltäväksi. Tiedekomitea antoi lausuntonsa [15] 29. täysistunnossaan 9. tammikuuta 2002. Se vahvisti riskinarvioinnin päätelmät.Komission suosituksessa 2007/xxx/EY [16] määritellään toimintasuunnitelma kuluttajille aiheutuvien riskien rajoittamiseksi, ja siinä suositellaan kuluttajakäyttöön tarkoitettujen, sykloheksaania sisältävien neopreenipohjaisten liimojen markkinoille saattamista ja käyttöä koskevia rajoituksia. Työntekijöiden osalta katsottiin, että 7. huhtikuuta 1998 annetun neuvoston direktiivin 98/24/EY mukaisesti voimassa oleva lainsäädäntö takasi riittävän suojelun sykloheksaaniin liittyviltä riskeiltä teollisuuskäytössä.1.2.5. Ammoniumnitraatti (AN)Ammoniumnitraattia sisältävät lannoitteet voivat räjähtää vain, jos niiden ammoniumnitraattipitoisuus tai tarkemmin ilmaistuna niiden kokonaistyppipitoisuus ylittää kriittisen arvon. Tällaiset runsastyppiset ammoniumnitraattilannoitteet on määritelty lannoitteista annetussa asetuksessa (EY) N:o 2003/2003 lannoitteiksi, joiden typpipitoisuus ammoniumnitraatista laskettuna on yli 28 painoprosenttia. Ammoniumnitraattipohjaisia lannoitteita, joiden typpipitoisuus on alle 28 prosenttia, ei pidetä räjähdysalttiina silloin kun niitä käsitellään ja käytetään normaaleissa olosuhteissa.Jotta runsastyppiset ammoniumnitraattilannoitteet voisivat vapaasti liikkua sisämarkkinoiden alueella, niiden on läpäistävä asetuksessa (EY) N:o 2003/2003 määritelty koe niiden räjähtämättömyyden määrittämiseksi. Niiden täytyy myös täyttää joitakin teknisiä vaatimuksia, jotka liittyvät niiden huokoisuuteen, hiukkaskokoon, pH-arvoon ja niiden sisältämien epäpuhtauksien määrään.Asetusta (EY) N:o 2003/2003 sovelletaan kuitenkin vain sen soveltamisalaan kuuluviin lannoitteisiin, joita saatetaan markkinoille ”EY-lannoitteina”. Asetusta ei näin ollen voida käyttää muita kuin EY-lannoitteita koskevien toimenpiteiden käyttöönottamiseksi. Muiden kuin EY-lannoitteiden valmistajat voivat noudattaa tämän asetuksen säännöksiä vapaaehtoiselta pohjalta.Valmistajat voivat valita noudattavansa vain kansallisen tason vaatimuksia niiden lannoitteiden osalta, jotka on tarkoitettu myyntiin yhden ainoan jäsenvaltion sisällä. Nämä lannoitteet eivät näin ollen välttämättä täytä Euroopan tason turvallisuusvaatimuksia. Jotta voitaisiin varmistaa koko EU:n alueen yhtenäinen turvallisuuden taso, kaikkien ammoniumnitraattilannoitteiden täytyy täyttää samat turvallisuusvaatimukset.Ammoniumnitraattilannoitteisiin liittyy räjähdysvaara silloin kun niitä käytetään ja käsitellään maataloudessa normaaleissa olosuhteissa, mutta sen lisäksi myös terroristit ovat käyttäneet näitä lannoitteita räjähteiden valmistamiseen. Jotta runsastyppisten ammoniumnitraattilannoitteiden hankkiminen niiden tahallista väärinkäyttöä varten olisi vaikeampaa, suurelle yleisölle myytävien lannoitteiden typpipitoisuus pitäisi rajoittaa 20 prosenttiin.1.3. EU-lainsäädännöllä tavoiteltavat vaikutuksetJoitakin rajoituksia on syytä soveltaa suurelle yleisölle markkinoitaviin, DEGME:ä, DEGBE:ä, MDI:tä tai sykloheksaania sisältäviin valmisteisiin, koska on tarpeen rajoittaa kuluttajille aiheutuvia riskejä ja erityisesti varmistaa riittävä suojelu näiden valmisteiden tee-se-itse-käytön yhteydessä.Tällä päätöksellä on tarkoitus muuttaa direktiivissä 76/769/ETY olevaa liitettä I siten, että siihen lisätään seuraavat kemialliset aineet: DEGME, DEGBE, MDI ja sykloheksaani. Näitä aineita sisältävien valmisteiden saattamista markkinoille suuren yleisön saataville rajoitetaan joidenkin sovellusten osalta.Tarvittavia toimia, kuten aineen maksimipitoisuutta (esim. DEGME ja DEGBE), pakkauskoon pienentämistä (sykloheksaani), velvoitetta myydä hanskat tuotteen myynnin yhteydessä (esim. MDI) ja tuotetta koskevia lisäohjeita (esim. DEGBE, MDI ja sykloheksaani) tulisi soveltaa tämän päätöksen säännösten mukaan, jotta voitaisiin vähentää riskejä, joita kuluttajille mahdollisesti aiheutuu näitä aineita sisältäviä valmisteita käytettäessä.Jotta voitaisiin varmistaa maanviljelijöiden ja jakelijoiden yhtenäinen ja korkea turvallisuuden taso EU:n alueella kaikkien ammoniumnitraattilannoitteiden osalta ja rajoittaa runsastyppisten ammoniumnitraattilannoitteiden saanti maanviljelyalan työntekijöille, direktiivissä 76/769/ETY olevaa liitettä I olisi muutettava siten, että siinä asetetaan samat turvallisuusvaatimukset kaikille EU:ssa markkinoille saatettaville ammoniumnitraattilannoitteille ja rajoitetaan suurelle yleisölle myytävien ammoniumnitraattilannoitteiden typpipitoisuutta.2. ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI2.1. KuulemisetEdellisessä luvussa mainittujen erilaisten tutkimusten lisäksi tätä ehdotusta valmisteltiin DEGME:n, DEGBE:n, MDI:n ja sykloheksaanin osalta lukuisissa direktiivin 76/769/ETY täytäntöönpanosta vastaavien toimivaltaisten viranomaisten työryhmän kokouksissa. Lisäksi kuultiin teollisuuden, Euroopan kemianteollisuutta edustavan CEFIC:in (European Chemical Industry Council) ja muiden teollisuusjärjestöjen asiantuntijoita sekä Euroopan Kuluttajaliittoa (BEUC).Ammoniumnitraatin osalta ehdotuksen laatimiseen pyrittiin saamaan neuvoja 24. maaliskuuta 2006 järjestetyssä komission lannoitetyöryhmän kokouksessa. Työryhmään kuului toimivaltaisten viranomaisten ja teollisuuden asiantuntijoita. Alan teollisuutta edusti EFMA [17]. Työryhmä se päätteli seuraavaa: …olisi tarkasteltava useita toimia ammoniumnitraattilannoitteiden turvallisuuden parantamiseksi normaalissa käytössä. … olisi harkittava direktiivin 76/769/ETY käyttöä, jotta kaikki ammoniumnitraattilannoitteet saataisiin lannoiteasetuksen soveltamisalan piiriin, sillä tällä hetkellä asetus koskee vain EY-lannoitteita..2.2. VaikutustenarviointiLaadittiin yksityiskohtainen vaikutustenarviointi, joka lähetettiin vaikutustenarviointilautakunnan käsiteltäväksi 29. toukokuuta 2007. Lautakunta kokoontui 13. kesäkuuta 2007 ja antoi lausuntonsa 15. kesäkuuta 2007.Kaikki lautakunnan esittämät kommentit (vaikutustenarvioinnin laatuperusteluettelo ja lopullinen lausunto) on sisällytetty vaikutustenarvioinnin [18] lopulliseen versioon.Vaikutustenarviointia koskevat päähuomiot ovat:2.2.1. Vaikutustenarvioinnin tiivistelmäDEGME:n osalta:Markkinoille saattamisen kieltäminen kokonaan on tehokas keino eliminoida kuluttajille aiheutuvat riskit kuluttajien käyttöön tarkoitettujen, DEGME:ä sisältävien maalien ja maalinpoistoaineiden osalta. Suoritetusta analyysistä kävi ilmi, ettei teollisuudelle aiheutuisi lisäkustannuksia, ja tämän vuoksi toimenpide on oikein mitoitettu.DEGBE:n osalta:Suurelle yleisölle myytävien ruiskumaalien sisältämän DEGBE-pitoisuuden rajoittaminen 3 prosenttiin on tehokas keino eliminoida kuluttajille aiheutuvat riskit. Tästä toimenpiteestä ei aiheudu teollisuudelle korkeita kustannuksia, sillä useimpien ruiskumaalien DEGBE-pitoisuus on jo noin 3 prosenttia tai sen alle. Kaikkiin muihin maaleihin, joiden DEGBE-pitoisuus ylittää 3 prosenttia, liitettävä lisämerkintä ”Ei saa käyttää ruiskumaalauslaitteissa” auttaa kuluttajia välttämään niiden väärinkäyttöä. Kustannukset, joita teollisuudelle aiheutuu pakkausmerkinnän muuttamisesta, ovat rajallisia ja niitä voidaan pienentää ottamalla käyttöön pidempi siirtymäaika ennen kuin toimenpiteen täytäntöönpano on pakollista. Tämän vuoksi toimenpide on oikein mitoitettu.MDI:n osalta:Velvoite lisätä polyeteenihanskat ja erityisiä varoituksia sekä käyttöohjeita suurelle yleisölle myytäviin MDI:tä sisältäviin tuotteisiin on tehokas keino vähentää kuluttajille aiheutuvia terveysriskejä. Kuluttajat voivat näin vähentää ihoaltistuksen määrää ja saada riittävästi tietoa välttääkseen MDI:tä sisältävien tuotteiden vääränlaisia käyttötapoja. Polyeteenihanskoista aiheutuvat kustannukset ovat vähäisiä, kun niitä verrataan tuotteen hintaan, ja pakkausmerkinnän muuttamisesta aiheutuvia kustannuksia voidaan pienentää ottamalla käyttöön pidempi siirtymäaika ennen kuin toimenpiteen täytäntöönpano on pakollista. Tämän vuoksi hanskoja ja tarkempia käyttöohjeita koskeva lisävelvoite on oikein mitoitettu toimenpide.Jäsenvaltioiden toimivaltaiset viranomaiset, sidosryhmät ja komissio sopivat rajoitustyöryhmän kokouksissa, että oli tarpeen toteuttaa tutkimus, jossa kerätään lisätietoja MDI:tä sisältävien tuotteiden mahdollisesti aiheuttamista hengitystieallergioista. Tutkimukseen osallistuu alaan erikoistuneita keskuksia ja se jätetään komission hyväksyttäväksi. Tarvetta lisäsuojatoimien toteuttamiseen tarkastellaan tämän tutkimuksen tulosten ja tarkemmin kustannus-hyötyanalyysin perusteella, jos kuluttajille aiheutuvat riskit vahvistetaan.Sykloheksaanin osalta:Sykloheksaania sisältävien, suurelle yleisölle myytävien neopreenipohjaisten liimojen lisämerkinnät ”Ei saa käyttää kokolattiamaton asennuksessa” ja ”Ei saa käyttää tiloissa, joissa on huono ilmanvaihto” sekä niiden pienempi pakkauskoko (650 g) ovat tehokkaita keinoja vähentää kuluttajille aiheutuvia riskejä. Kustannukset, joita teollisuudelle aiheutuu pakkausmerkinnän muuttamisesta, eivät ole kovin suuria, ja niitä voidaan pienentää ottamalla käyttöön pidempi siirtymäaika ennen kuin toimenpiteen täytäntöönpano on pakollista. Tämän vuoksi nämä toimenpiteet ovat oikein mitoitettuja.Ammoniumnitraatin (AN) osalta:Toimivin ja kustannustehokkain keino varmistaa se, että kaikki ammoniumnitraattilannoitteet täyttävät yhtenäiset ja tunnustetut turvallisuusvaatimukset on seuraava: ammoniumnitraattilannoitteiden saattamista markkinoille rajoitetaan siten, että markkinoille voidaan asettaa runsastyppisistä (>28 prosenttia) AN-lannoitteista vain ne, jotka täyttävät asetukseen (EY) N:o 2003/2003 sisältyvät turvallisuusvaatimukset. Tällä hetkellä jäsenvaltiot soveltavat erilaisia toimia kansallisiin lannoitteisiin. Toimenpide on tarpeen, jotta voitaisiin korjata tämänhetkisessä lainsäädännössä oleva puute, sillä tällä hetkellä jäsenvaltiot voivat myydä omia kansallisia lannoitteitaan rinnakkain asetuksen (EY) N:o 2003/2003 mukaisten EY-lannoitteiden kaupan kanssa. Yleisömyynti rajoitetaan lannoitteisiin, joiden typpipitoisuus on alle 20 prosenttia. Myyntitappio, jota syntyy, kun yli 20 prosenttia typpeä sisältäviä lannoitteita ei enää myydä suurelle yleisölle, on vähäinen, ja sen korvaa muiden suorituskyvyltään vastaavanlaisten lannoitteiden myynti vastaavaan hintaan.3. EHDOTUKSEN OIKEUDELLISET NÄKÖKOHDAT3.1. OikeusperustaEhdotuksen oikeusperusta on EY:n perustamissopimuksen 95 artikla.Tämän päätöksen tarkoituksena on antaa yhtenäiset säännöt DEGME:ä, DEGBE:ä, MDI:tä ja sykloheksaania sisältävien valmisteiden saattamisesta markkinoille suuren yleisön saataville ja niiden käytöstä. Lisäksi on tarkoitus antaa yhtenäiset säännöt ammoniumnitraatin saattamisesta markkinoille sekä aineena että lannoitteeksi tarkoitetuissa valmisteissa.Tässä päätöksessä pyritään antamaan yhtenäiset säännöt tuotteiden liikkumisesta ja välttämään kaupan esteet, joita aiheutuu jäsenvaltioiden lainsäädäntöjen keskinäisistä eroavaisuuksista. Tämän direktiivin 76/769/ETY muuttamista koskevan ehdotuksen tarkoituksena on parantaa sisämarkkinoiden toimintaedellytyksiä ja taata ihmisten terveyden suojelun korkea taso.3.2. Toissijaisuus- ja suhteellisuusperiaateTiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY tarkoituksena on vahvistaa koko Euroopan unionin laajuiset yhdenmukaiset säännöt ja välttää kansallisissa lainsäädännöissä esiintyviä eroja, jotka voivat muodostaa esteen yhteisön sisäiselle kaupalle. Tavoitetta ei voida saavuttaa, jos vastuu asiasta jätetään ainoastaan jäsenvaltioille.Tässä päätöksessä ehdotetut toimet ovat oikein mitoitettuja, sillä ne kattavat vain sen, mikä on tarpeen ihmisten terveyden suojelun parantamista koskevan tavoitteen saavuttamiseksi siten, että teollisuudelle ja yhteiskunnalle eri sovelluksista aiheutuvat taloudelliset kustannukset pysyvät rajallisina.3.3. Sääntelytavan valintaKomissio valitsi neuvoston direktiivin 76/769/ETY parhaaksi välineeksi suojata sisämarkkinoita ja samanaikaisesti taata ihmisten terveyden ja ympäristönsuojelun korkea taso. Se on näin ollen perustamissopimuksen 95 artiklan 3 kohdan mukainen.Kumotaan direktiivi 76/769/ETY 1. kesäkuuta 2009 kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18. joulukuuta 2006 annetulla Euroopan parlamentin ja neuvoston asetuksella (EY) N:o 1907/2006. Direktiivissä 76/769/ETY olevaan liitteeseen I tällä päätöksellä tehtäviä muutoksia sovelletaan 1 kesäkuuta 2009 jälkeen, ja ne sisällytetään asetuksessa (EY) N:o 1907/2006 olevaan liitteeseen XVII.On tarkoituksenmukaisempaa muuttaa direktiivissä 76/769/ETY olevaa liitettä I päätöksen kuin direktiivin välityksellä, sillä ehdotettujen rajoitusten saattaminen osaksi kansallista lainsäädäntöä saadaan päätökseen vain muutamia kuukausia ennen direktiivin 76/769/ETY kumoamista. Rajoitusten saattamisesta osaksi kansallista lainsäädäntöä ei siis olisi todellista hyötyä. Tämän vuoksi päätös soveltuu direktiiviä paremmin säädösvälineeksi.4. TALOUSARVIOVAIKUTUKSETEhdotettavalla päätöksellä ei ole vaikutuksia talousarvioon.2007/0200 (COD)Ehdotus:EUROOPAN PARLAMENTIN JA NEUVOSTON PÄÄTÖStiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta 2-(2-metoksietoksi)etanolin, 2-(2-butoksietoksi)etanolin, metyleenidifenyylidi-isosyanaatin, sykloheksaanin ja ammoniumnitraatin osalta(Neuvoston direktiivin 76/769/ETY muuttaminen)(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen [19],ottavat huomioon Euroopan talous- ja sosiaalikomitean lausunnon [20],noudattavat perustamissopimuksen 251 artiklassa määrättyä menettelyä [21],sekä katsovat seuraavaa:(1) 2-(2-metoksietoksi)etanolin (DEGME:n), 2-(2-butoksietoksi)etanolin (DEGBE:n), metyleenidifenyylidi-isosyanaatin (MDI:n) ja sykloheksaanin ihmisen terveydelle aiheuttamia riskejä on arvioitu olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93 [22] mukaisesti. Kaikkien näiden kemiallisten aineiden riskinarviointi osoitti, että ihmisen terveydelle aiheutuvia riskejä on tarpeen vähentää. Myrkyllisyyttä, ekomyrkyllisyyttä ja ympäristöä käsittelevä tiedekomitea vahvisti nämä päätelmät.(2) 12 päivänä lokakuuta 1999 annetussa komission suosituksessa 1999/721/EY ja seuraavien aineiden riskien arvioinnin tuloksista ja riskien vähentämisen toimintasuunnitelmista: 2-(2-butoksietoksi)etanoli, 2-(2-metoksietoksi)etanoli, alkaanit, C10-13, kloori, bentseeni, C10-13, alkyylijohdannaiset, [23] seuraavien aineiden riskinarvioinnin tuloksista ja riskien vähentämisen toimintasuunnitelmista: piperatsiini; sykloheksaani; metyleenidifenyylidi-isosyanaatti; but-2-yyni-1,4-dioli; metyylioksiraani; aniliini; 2-etyyliheksyyliakrylaatti; 1,4-diklooribentseeni; 3,5-dinitro-2,6-dimetyyli-4-tert-butyyliasetofenoni; di(2-etyyliheksyyli) ftalaatti; fenoli, bis(pentabromifenyyli)eetteri, 5-tert-butyyli-2,4,6-trinitro-m-ksyleeni [24] annetussa suosituksessa 2007/xxx/EY, joka on hyväksytty asetuksen (ETY) N:o 793/93 puitteissa ja jossa ehdotettiin toimintasuunnitelmaa DEGME:stä, DEGBE:stä, MDI:stä ja sykloheksaanista aiheutuvien riskien rajoittamiseksi, suositellaan, että tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun direktiivin 76/769/ETY [25] mukaisia rajoitustoimia on sovellettava markkinoille suuren yleisön saataville saatettuihin valmisteisiin, jotka sisältävät näitä aineita.(3) Kuluttajansuojelun takaamiseksi vaikuttaa näin ollen tarpeelliselta rajoittaa DEGME:ä, DEGBE:ä, MDI:tä ja sykloheksaania sisältävien valmisteiden tiettyjen sovellusten saattamista markkinoille ja käyttöä.(4) DEGME:ä ei enää käytetä kuluttajille suunnattujen maalien ja maalinpoistoaineiden ainesosana. Edellä mainitusta riskinarvioinnista kävi ilmi, että ihoaltistus DEGME:ä sisältäville maaleille ja maalinpoistoaineille aiheuttaa riskin kuluttajien terveydelle. DEGME:ä sisältäviä valmisteita, joita käytetään maaleissa ja maalinpoistoaineissa, ei tämän vuoksi tulisi saattaa markkinoille suuren yleisön saataville. Markkinoiden valvontaa varten olisi syytä asettaa valmisteiden DEGME-pitoisuuden raja-arvoksi 0,1 prosenttia.(5) DEGBE:ä käytetään maalien ainesosana. Edellä mainitusta riskinarvioinnista kävi DEGBE:n osalta ilmi, että inhalaatioaltistus aiheuttaa riskin kuluttajien terveydelle ruiskumaalauksen yhteydessä. Kuluttajille aiheutuvan inhalaatioaltistuksen riskiä olisi ennaltaehkäistävä siten, että otetaan käyttöön johdettu, turvallinen ruiskumaalien sisältämän DEGBE-pitoisuuden 3 prosentin raja-arvo.(6) Muiden kuin ruiskumaalaukseen tarkoitettujen maalien osalta pakkauksiin olisi lisättävä varoitus näiden maalien käyttökiellosta ruiskumaalauksessa silloin kun niiden DEGBE-pitoisuus on vähintään 3 prosenttia.(7) Jotta voitaisiin varmistaa niiden maalien asteittainen käytöstä poistaminen, jotka eivät täytä DEGBE-pitoisuutta koskevia raja-arvoja, rajoituksen soveltamiselle olisi asetettava erilaisia aikarajoja, joissa otetaan huomioon maalien saattaminen markkinoille ensimmäisen kerran ja DEGBE:ä sisältävien ruiskumaalien viimeinen myyntipäivä.(8) MDI:tä koskeva riskinarviointi on osoittanut, että inhalaatio- ja ihoaltistuksen vuoksi on tarpeen rajoittaa riskejä, jotka liittyvät MDI:tä sisältävien valmisteiden kuluttajille suunnattuihin sovelluksiin. Näiden riskien ennaltaehkäisemiseksi ja poistamiseksi olisi MDI:tä sisältävien valmisteiden saattaminen markkinoille suuren yleisön saataville sallittava vain tietyissä olosuhteissa, kuten silloin kun pakkaukseen on velvoitteen mukaisesti liitetty polyeteenihanskat ja lisäohjeita. Koska henkilönsuojainten hankkiminen ja tarpeellisten ohjeiden painaminen edellyttävät tuottajilta erityisponnisteluita, olisi tarpeen myöntää pidempi siirtymäaika.(9) MDI:tä käytetään yleisesti kulutustavaroissa kuten yksikomponenttisessa saumaeristeessä (OCF:ssä). Kuluttajien keskuudessa esiintyvien hengitystieallergioiden määrää ei vielä ole tutkittu. On tarpeen kerätä lisää tietoja hengitystieallergioista, joille MDI:tä sisältävät valmisteet ovat mahdollisesti voineet altistaa kuluttajia. Tiedot olisi kerättävä komission hyväksymän ja hengitystieallergioihin erikoistuneiden keskusten kanssa yhteistyössä laaditun tutkimusprotokollan mukaisesti. Aloilla, joilta on kerätty tietoja ja joiden osalta on osoitettu, että lisärajoitustoimet ovat tarpeen, olisi noudatettava kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 [26] 69 artiklan 1 ja 3 kohdassa säädettyjä menettelyitä, ja toimien olisi pohjauduttava edellä mainittuihin tietoihin.(10) Sykloheksaania koskevassa riskinarvioinnissa keskityttiin kuluttajien altistumiseen, jota aiheutuu sykloheksaania sisältävien valmisteiden käytöstä kokolattiamattojen asennuksessa, ja siinä pääteltiin, että rajoitustoimet ovat tarpeen, jotta kuluttajille aiheutuvaa riskiä voitaisiin pienentää tällaisissa tilanteissa. Neopreenipohjaisia sykloheksaania sisältäviä liimoja olisi näin ollen saatettava markkinoille suuren yleisön saataville ainoastaan aikaisempaa pienemmissä pakkauksissa. Tuotteeseen liitettyjen yhtenäisten ohjeiden on tarkoitus estää kuluttajia käyttämästä sitä olosuhteissa, jotka eivät sovellu sen käyttöön eli esimerkiksi silloin, jos ilmanvaihto on huono, tai silloin, kun kyseessä on väärä käyttötapa, kuten kokolattiamaton asennus.(11) Ammoniumnitraatti, jota käytetään yhteisössä yleisesti lannoitteena, voi myös toimia hapettavana aineena. Erityisesti on otettava huomioon, että se saattaa räjähtää, jos sitä sekoitetaan joihinkin muihin aineisiin. Markkinoille saatettavien ammoniumnitraattilannoitteiden olisi tämän vuoksi täytettävä tiettyjä ehtoja, jotta voitaisiin varmistua siitä, etteivät ne räjähdä vahingossa.(12) Lannoitteista 13 päivänä lokakuuta 2003 annetussa Euroopan parlamentin ja neuvoston asetuksessa (EY) N:o 2003/2003 [27] säädetään ammoniumnitraattilannoitteita koskevista yhtenäisistä vaatimuksista, joihin sisältyvät myös turvallisuusvaatimukset. Lannoitteet, jotka täyttävät edellä mainitut vaatimukset, voivat saada merkinnän ”EY-lannoite”, ja ne voivat liikkua vapaasti sisämarkkinoiden alueella.(13) Valmistajat voivat valita noudattavansa vain kansallisia vaatimuksia niiden lannoitteiden osalta, jotka on tarkoitettu myyntiin yhden ainoan jäsenvaltion sisällä. Nämä lannoitteet eivät näin ollen välttämättä täytää yhteisön tason turvallisuusvaatimuksia. Jotta voitaisiin varmistaa yhtenäinen turvallisuuden taso koko yhteisön alueella, kaikkien ammoniumnitraattilannoitteiden on täytettävä samat turvallisuusvaatimukset.(14) Asetuksessa (EY) N:o 2003/2003 olevassa liitteessä III määritellään räjähtämättömyyskoe niille ammoniumnitraattilannoitteille, joiden typpipitoisuus ylittää 28 prosenttia. Räjähdysvaaran minimoimiseksi siinä määritellään myös monia näiden lannoitteiden fyysisiä ominaisuuksia ja niiden sisältämien epäpuhtauksien määrää koskevat raja-arvot. Kaikki jäsenvaltiot katsovat, että maataloudessa on turvallista käyttää edellä mainitut vaatimukset täyttäviä ammoniumnitraattilannoitteita sekä sellaisia ammoniumnitraattilannoitteita, joiden typpipitoisuus on alle 28 prosenttia.(15) Kaikkien yhteisön alueella myytävien ammoniumnitraattilannoitteiden olisi näin ollen täytettävä asetuksessa (EY) N:o 2003/2003 säädetyt turvallisuusvaatimukset.(16) Ammoniumnitraattilannoitteita on käytetty väärin räjähdysaineiden laittomaan valmistukseen. Tähän tarkoitukseen käytettävien lannoitetyyppien typpipitoisuus voi olla jopa vain 20 prosenttia. Tämäntyyppisten lannoitteiden saanti olisi rajoitettava maatalousalan ammattikäyttöön siten, että suurelle yleisölle myytävien ammoniumnitraattivalmisteiden typpipitoisuus olisi rajoitettava alle 20 prosenttiin.(17) Direktiiviä 76/769/ETY olisi sen vuoksi muutettava.(18) Tämä päätös ei vaikuta työsuojelun vähimmäisvaatimuksia koskevaan yhteisön lainsäädäntöön, kuten toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettuun neuvoston direktiiviin 89/391/ETY [28] tai siihen perustuviin erityisdirektiiveihin, joita ovat varsinkin työntekijöiden suojelemisesta syöpäsairauden vaaraa aiheuttaville tekijöille tai perimän muutoksia aiheuttaville aineille altistumiseen työssä liittyviltä vaaroilta 29 päivänä huhtikuuta 2004 annettu Euroopan parlamentin ja neuvoston direktiivi 2004/37/EY [29] (kuudes neuvoston direktiivin 89/391/ETY 16 artiklan l kohdassa tarkoitettu erityisdirektiivi) (kodifioitu toisinto) sekä työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä 7 päivänä huhtikuuta 1998 annettu neuvoston direktiivi 98/24/EY [30] (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi),OVAT TEHNEET TÄMÄN PÄÄTÖKSEN:1 artiklaMuutetaan direktiivin 76/769/ETY liite I tämän päätöksen liitteen mukaisesti.2 artiklaTämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.3 artiklaTämä päätös on osoitettu kaikille jäsenvaltioille.Tehty Brysselissä […] päivänä […]kuuta […].Euroopan parlamentin puolesta Neuvoston puolestaEuroopan parlamentin puolesta Neuvoston puolestaPuheenjohtaja PuheenjohtajaLIITELisätään direktiivin 76/769/EY liitteeseen I seuraavat 53−57 kohdat:(53)2-(2-metoksietoksi)etanoli (DEGME)CAS-numero: 111-77-3EINECS-numero: 203-906-6 | Ei saa saattaa markkinoille [18 kuukautta päätöksen voimaantulon jälkeen] jälkeen suuren yleisön saataville maalien ja maalinpoistoaineiden ainesosana silloin, kun sen pitoisuus on 0,1 painoprosenttia tai enemmän. |(54)2-(2-butoksietoksi)etanoli (DEGBE)CAS-numero: 112-34-5EINECS-numero: 203-961-6 | Ei saa saattaa markkinoille ensimmäistä kertaa [18 kuukautta päätöksen voimaantulon jälkeen] jälkeen suuren yleisön saataville ruiskumaalien ainesosana silloin, kun sen pitoisuus on 3 painoprosenttia tai enemmän.Maaleja, jotka eivät täytä 1 kohdassa määriteltyjä, pitoisuutta koskevia raja-arvoja, ei saa saattaa markkinoille suuren yleisön saataville [24 kuukautta päätöksen voimaantulon jälkeen] jälkeen.Rajoittamatta vaarallisten aineiden ja valmisteiden luokittelua, pakkaamista ja merkintöjä koskevan yhteisön muun lainsäädännön soveltamista, maaleissa, jotka ovat muita kuin ruiskumaaleja, joiden DEGBE-pitoisuus ylittää 3 painoprosenttia ja jotka on saatettu markkinoille suuren yleisön saataville on [24 kuukautta päätöksen voimaantulon jälkeen] mennessä oltava seuraava maininta pysyvällä ja selvästi luettavissa olevalla tavalla merkittynä: ”Ei saa käyttää ruiskumaalauslaitteissa”. |(55)Metyleenidifenyylidi-isosyanaatti (MDI) CAS-numero: 26447-40-5EINECS-numero: 247-714-0 | Ei saa saattaa markkinoille suuren yleisön saataville [24 kuukautta päätöksen voimaantulon jälkeen] jälkeen valmisteiden ainesosana silloin, kun sen pitoisuus on 0,1 painoprosenttia tai enemmän, jollei pakkauksessaole polyeteenihanskojarajoittamatta vaarallisten aineiden ja valmisteiden luokittelua, pakkaamista ja merkintöjä koskevan yhteisön muun lainsäädännön soveltamista, ole seuraavaa mainintaa pysyvällä ja selvästi luettavissa olevalla tavalla merkittynä:”Saattaa aiheuttaa allergisia reaktioita henkilöille, jotka ovat jo herkistyneet muille di-isosyanaateille kuin MDI:lle.Saattaa aiheuttaa astmankaltaisia oireita astmaa sairastaville henkilöille.Saattaa aiheuttaa iho-oireita iho-ongelmista kärsiville henkilöille.Käytä hengityssuojainta, jossa on kaasunsuodatin (esimerkiksi hengityssuojain tyyppiä EN 14387:2004 yhdessä A1-tyypin suodattimen kanssa) tiloissa, joissa on huono ilmanvaihto.”Poiketen siitä, mitä edellä säädetään, 1 kohdan a alakohtaa ei sovelleta kuumasulaliima-aineisiin.Luonnollisten henkilöiden tai oikeushenkilöiden, jotka saattavat ensimmäistä kertaa markkinoille MDI:tä sisältäviä valmisteita, on kolmen vuoden kuluessa edellä 1 kohdassa säädettyjen rajoitusten soveltamispäivämäärästä kerättävä tietoja sellaisista tapauksista, joissa MDI:tä sisältävien valmisteiden käytön aikana on mahdollisesti esiintynyt hengitystieallergian oireita, ja toimitettava nämä tiedot komissiolle. Tiedot on kerättävä erikoistuneiden keskusten kanssa yhteistyössä laaditun, komission hyväksymän tutkimusprotokollan mukaisesti.Euroopan parlamentin ja neuvoston asetuksen (EY) N:o 1907/2006* 69 artiklan 1 ja 3 kohtaa sovelletaan, jollei kerätyistä tiedoista ilmene, että jo käytössä olevien rajoitustoimien tueksi ei tarvita lisärajoituksia. |(56)SykloheksaaniCAS-numero: 110-82-7EINECS-numero: 203-806-2 | Ei saa saattaa markkinoille ensimmäistä kertaa [18 kuukautta päätöksen voimaantulon jälkeen] jälkeen suuren yleisön saataville neopreenipohjaisten liimojen ainesosana silloin, kun sen pitoisuus on 0,1 painoprosenttia tai enemmän, pakkauksissa, jotka painavat enemmän kuin 650 g.Sykloheksaania sisältäviä neopreenipohjaisia liimoja, jotka eivät täytä 1 kohdan vaatimuksia, ei saa saattaa markkinoille suuren yleisön saataville [24 kuukautta päätöksen voimaantulon jälkeen] jälkeen.Rajoittamatta vaarallisten aineiden ja valmisteiden luokittelua, pakkaamista ja merkintöjä koskevan yhteisön muun lainsäädännön soveltamista, neopreenipohjaisissa liimoissa, joiden sykloheksaanipitoisuus on 0,1 painoprosenttia tai enemmän, ja jotka on saatettu markkinoille suuren yleisön saataville [24 kuukautta päätöksen voimaantulon jälkeen] jälkeen, on oltava seuraavat maininnat pysyvällä ja selvästi luettavissa olevalla tavalla merkittynä:”Ei saa käyttää tiloissa, joissa on huono ilmanvaihto.Ei saa käyttää kokolattiamaton asennuksessa.” |(57) Ammoniumnitraatti (AN)CAS-numero: 6484-52-2EINECS-numero: 229-347-8 | Ei saa saattaa markkinoille ensimmäistä kertaa [18 kuukautta päätöksen voimaantulon jälkeen] jälkeen ainesosana eikä valmisteissa, joiden typpipitoisuus ammoniumnitraatista laskettuna on yli 28 painoprosenttia, käytettäväksi kiinteänä lannoitteena tai yksi- ja moniravinteisina lannoitteina, jollei lannoite täytä runsastyppisiä ammoniumnitraattilannoitteita koskevia teknisiä säännöksiä, jotka on säädetty lannoitteista annetun Euroopan parlamentin ja neuvoston asetuksen (EY) N:o 2003/2003 liitteessä III**.Ei saa saattaa markkinoille suuren yleisön saataville [18 kuukautta päätöksen voimaantulon jälkeen] jälkeen ainesosana eikä valmisteissa, joiden typpipitoisuus ammoniumnitraatista laskettuna on 20 painoprosenttia tai enemmän. |* EYVL L 396, 30.12.2006, s. 1.** EUVL L 304, 21.11.2003.[1] Komission suositus 1999/721/EY, annettu 12 päivänä lokakuuta 1999, seuraavien aineiden riskien arvioinnin tuloksista ja riskien vähentämisen toimintasuunnitelmista: 2-(2-butoksietoksi)etanoli, 2-(2-metoksietoksi)etanoli, alkaanit, C10-13, kloori, bentseeni, C10-13, alkyylijohdannaiset.[2] Komission suositukset seuraavien aineiden riskinarvioinnin tuloksista ja riskien vähentämisen toimintasuunnitelmista: piperatsiini; sykloheksaani; metyleenidifenyylidi-isosyanaatti; but-2-yyni-1,4-dioli; metyylioksiraani; aniliini; 2-etyyliheksyyliakrylaatti; 1,4-diklooribentseeni; 3,5-dinitro-2,6-dimetyyli-4-tert-butyyliasetofenoni; di(2-etyyliheksyyli) ftalaatti; fenoli; bis(pentabromifenyyli)eetteri, 5-tert-butyyli-2,4,6-trinitro-m-ksyleeni. Julkaistaan myöhemmin.[3] Neuvoston asetuksen (ETY) N:o 793/93 mukainen, vuonna 1999 julkaistu riskinarviointikertomus on saatavilla seuraavassa osoitteessa: http://ecb.jrc.it/esis/.[4] Neuvoston asetuksen (ETY) N:o 793/93 mukainen, vuonna 1999 julkaistu riskinarviointikertomus on saatavilla seuraavassa osoitteessa: http://ecb.jrc.it/esis/.[5] Neuvoston asetuksen (ETY) N:o 793/93 mukainen, vuonna 2005 julkaistu riskinarviointikertomus on saatavilla seuraavassa osoitteessa: http://ecb.jrc.it/esis/.[6] Neuvoston asetuksen (ETY) N:o 793/93 mukainen, vuonna 2004 julkaistu riskinarviointikertomus on saatavilla seuraavassa osoitteessa: http://ecb.jrc.it/esis/.[7] Lausunto saatavilla verkossa: http://ec.europa.eu/health/ph_risk/committees/sct/sct_opinions_en.htm.[8] EYVL L 292, 13.11.1999, s. 42.[9] Neuvoston direktiivi 98/24/EY, annettu 7 päivänä huhtikuuta 1998, työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi). EYVL L 131, 5.5.1998, s. 11.[10] Lausunto saatavilla verkossa: http://ec.europa.eu/health/ph_risk/committees/sct/sct_opinions_en.htm.[11] EYVL L 292, 13.11.1999, s. 42.[12] Hapetettujen liuotteiden tuottajien järjestö (OSPA) toimitti lausuntonsa komissiolle ja rajoitustyöryhmän jäsenille toukokuussa 2007.[13] Lausunto saatavilla verkossa: http://ec.europa.eu/health/ph_risk/committees/sct/sct_opinions_en.htm.[14] EUVL C […], […], s. […].[15] Lausunto saatavilla verkossa: http://ec.europa.eu/health/ph_risk/committees/sct/sct_opinions_en.htm.[16] EUVL C […], […], s. […].[17] Euroopan lannoitevalmistajien yhdistys (EFMA).[18] Komission yksiköiden valmisteluasiakirja: Vaikutustenarviointiraportti saatavilla osoitteessa: http://ec.europa.eu/enterprise/chemicals/studies_en.htm.[19] EYVL C […], […], s. […].[20] EYVL C […], […], s. […].[21] EUVL C […], […], s. […].[22] EYVL L 84, 5.4.1993, s. 1, asetus sellaisena kuin se on muutettuna asetuksella (EY) N:o 1882/2003 (EUVL L 284, 31.10.2003, s. 1).[23] EYVL L 292, 13.11.1999, s. 42.[24] EUVL C […], […], s. […].[25] EYVL L 262, 27.9.1976, s. 201, direktiivi sellaisena kuin se on viimeksi muutettuna komission päätöksellä 2006/139/EY (EUVL L 384, 29.12.2006, s. 94).[26] EYVL L 396, 30.12.2006, s. 1.[27] EYVL L 304, 21.11.2003, s. 1, asetus sellaisena kuin se on viimeksi muutettuna komission asetuksella (EY) N:o 162/2007 (EUVL L 51, 20.2.2007, s. 7).[28] EYVL L 183, 29.6.1989, s. 1, direktiivi sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).[29] EYVL L 158, 30.4.2004, s. 50.[30] EYVL L 131, 5.5.1998, s. 11.--------------------------------------------------